**о т ч е т**

**за дейността на**

**нч „христо козлев-1883” гр.Долна Оряховица**

**за периода 01.01.2023г. - 31.12.2023 г.**

 **Социалната политика на всяко читалище е да развива и обогатява културния живот на населението, да съхранява и препредава обичаите и традициите на нашето минало, да възпитава младото поколение в дух на родолюбие и патриотична гордост. Задължение и основна грижа на нашето читалище е да задоволява потребностите на населението, като обогатява техния интелект, ум и познания чрез поддържане на библиотека и електронна информационна мрежа, развива любителското народно творчество, организира и дава възможност за изява на самодейните колективи, клубове и школи, съхранява музейни колекции. Една от основните цели на читалището ни е да привлича все повече деца и младежи в приобщаване в художествени групи и състави и изяви в изпълнителското изкуство.**

 **Позволяваме си да се надяваме и да твърдим, че нашето читалище е същата тази светиня, разпространяваща културен подем в града ни.**

 **За НЧ “Христо Козлев-1883”, 2023 година премина повече от успешно, с интересни и вълнуващи мероприятия и участия в национални и регионални фолклорни и театрални форуми.**

 **Запомняща и неповторима през годините е дейността на театралния състав „Вдъхновение”, който съществува от самото създаване на читалището без прекъсване. Всяка година се подготвят различни по жанр и епоха пиеси, които оставят траен отпечатък в зрителите. През изминалия сезон бе подготвена и реализирана пиесата „Харолд и Мод” от Колин Хигинс, с режисьори Лиляна и Милен Иванови, която бе показана на наша сцена три пъти и бе гледана с огромен интерес. С тази пиеса, съставът се яви на 18-те театрални празници на любителския театър в с.Кортен, община Нова Загора, където спечели първа награда за спектакъл и диплом за актьорско майсторство на Йорданка Тихчева и Галин Жеков.**

**За същата пиеса, съставът получи втора награда за спектакъл, диплом и статуетка на Националния фестивал на любителските театри в гр.Нова Загора. С пиесата „Харолд и Мод”, театралния състав взе участие в международния фестивал на любителските театри за пантомима и сатира**

 **„Велко Кънев” в гр.Тополовград, на който колективът бе удостоен с награда за най-добра поддържаща женска роля на Мария Мъглова.**

**Тази пиеса бе гледана с огромен интерес от публиката на гр.Хисаря на театралните празници „Театър без диплома”.**

 **Запомнящо и вълнуващо е участието на Детския театрален състав с ръководители Йорданка Тихчева и Ралица Величкова в празничната програма „С България в сърцата” и в коледната празнична програма.**

 **Динамична беше годината за Женския народен хор за обработен фолклор с ръководител Аспарух Костов. През 2023 година хорът взе участие в празника, посветен на лозаря и виното, съвместно с Етнографски музей гр.Долна Оряховица и в празника на читалищната художествена самодейност. С фолклорна програма и участие на ЖНХ бе честван Лазаровден. Хорът взе участие в Първия национален фолклорно-кулинарен „Фестивал на ораха” в нашия град и в празничната програма, посветена на 140 години НЧ „Христо Козлев-1883”. Освен участията на наша сцена,**

**ЖНХ взе участие в НПЛНХ „Ганчо Михов” в с.Първомайци и спечели**

**второ място. С не по-малък успех съставът се представи във фолклорно-кулинарния фестивал „Върбица празнува празник на дрипавата баница” в с.Върбица, където спечели награда на фирма „Планета 98”, на Националния Петропавловски събор на народното творчество край Петропавловския манастир, на Фестивала на „Хайдушката песен” в с.Мерданя, общ.Лясковец**

**и на ФФ „Шарено пиле петровско” в с.Церова курия. Не по-малко значими са участията на ЖНХ в НФФ „Пъстра шевица” в гр.Червен бряг, от който се завърнаха с втора награда и НФК „От извора на севера” в гр.Пордим, където бяха удостоени отново с втора награда. За поредна година хорът се яви на Националния събор-надпяване „Авлига пее” в с.Обединение и донесе поредната втора награда. Най-значимо за 2023 година е участието на ЖНХ в НФФ „Свири ми се, пее ми се, оро ми се игра” в с.Баня, общ.Разлог, от който фестивал, хорът се завърна с трета награда.**

 **Групата за народни обичаи реализира пресъздаване на традиции от миналото със зарязване на лоза на празника на лозаря и виното „Трифон зарезан” , в празника на художествената самодейност и съвместно с Етнографски музей Долна Оряховица, пресъздаде част от традициите на Гергьовден.**

 **Много успешна бе годината за децата от школата за народно пеене при читалището. Тя започна с участие на Рая Исянкова и Александра Пулова в НК за изпълнители на народна музика „Дунавски славеи” в гр.Русе, на който малките певици бяха наградени с диплом за отлично представяне. Двете талантливи момичета взеха участие във фолклорния празник Лазаровден и в празничния юбилеен концерт на читалището, а Александра Пулова участва в празника на Горнооряховския суджук и на ФП „Край селската чешма” в с.Писарево. Най-голямата си награда за краткия певчески път, Рая Исянкова спечели на НФК „Весел Чичопей” в с.Първомайци, където стана лауреат, а Александра Пулова спечели второ място. Двете момичета взеха участие в Националния Петропавловски събор на народното творчество край Петропавловския манастир и в регионалния преглед на музикалното самодейно изкуство „Пеем и танцуваме” в с.Драгижево, общ.Лясковец, на който получиха втора награда. Рая и Александра участваха във ФФ „Северняшка китка” в гр.Павликени и отново получиха своите първи награди, а на НФФ „Пъстра шевица” в гр.Червен бряг, бяха удостоени с втора награда. На НФК „От извора на севера” в гр.Пордим, Рая получи своята трета таграда, а Александра Пулова - поощрителна. Пореден успех, поредни награди на Националния събор-надпяване „Авлига пее” в с.Обединение, втора награда за Рая Исянкова и трета награда за Александра Пулова.**

 **Продължават своята работа Детско-юношески танцов състав „Пъстреница” и Клуб за народни хора „Пъстреница” с ръководител Димитър Иванов. През 2023 година младите танцьори показаха своите умения на празника Лазаровден, на юбилейния концерт на читалището и на празника на Горнооряховския суджук. На НФК „Весел Чичопей” в с.Първомайци, танцовия състав стана лауреат и взе първо място в раздел танцово изкуство. ДЮТС „Пъстреница” участва в празника на плодородието „Ден година храни” в с.Поликраище и в празника на с.Горски Горен Тръмбеш. На ФФ надиграване и надпяване „Веселие в Елена” в гр.Елена, танцовия състав бе удостоен с второ място и на НФК „Заблеяло ми агънце” в гр.Лясковец - втора награда. На регионален преглед на музикалното самодейно изкуство „Пеем и танцуваме” в с.Драгижево, ДЮТС спечели първо място. През 2023, съставът участва във ФФ „Северняшка китка гр.Павликени и уменията на младите момичета бяха забелязани и удостоени с първо място и златен медал. Едно от значимите изяви на танцовия състав е участието им на НФФ „Пъстра шевица” в гр.Червен бряг, където отново получиха своето заслужена първо място.**

 **През 2023 година, в нашето читалище продължава да работи и развива своята дейност школа за поп и джаз музика „Мама миа”и школата по пиано с ръководител Рениета Пашова. Младите музиканти и пианисти взеха участие в празничната програма по повод 140 години Народно читалище и на концерт в гр.Горна Оряховица по случай годишнина от основаването на школата.**

 **През изминалата година в нашето читалище работи клуб по информатика, клуб по аеробика и тенис клуб. През последните месеци на 2023 година започна да развива своята дейност Денс-формация „Олимпея” с хип-хоп и мажоретни танци с ръководител Мариета Попадийна. Да им пожелаем успех в печеленето на награди на различни форуми.**

 **В читалището бяха организирани изложба с рисунки, апликации и мартеници на тема: „Моята баба Марта”. С много забава, игри и смях бе отпразнуван деня на детето - първи юни със съдействието на парти агенция „Феличита”. Бе организиран благотворителен концерт с участие на ФА „Сидер войвода” гр.Горна Оряховица, с цел събиране на финансови средства за построяване на бюст паметник на Васил Левски. С неочакван успех за наши долнооряховчани, завърши кулинарния конкурс, организиран от Фондация „Превенция, не деменция” - невроезична превенция срещу деменцията и на творческа среща в читалището бяха връчени грамотите и наградите от кулинарния конкурс. С празнична тържествена програма бяха**

**отбелязани 49 години град Долна Оряховица. Най-значимото събитие за нашето читалище е организиране и провеждане на Първия национален фолклорно-кулинарен „Фестивал на ореха”, на който участваха 49 читалища и организации, взели участие във фолклорната и кулинарната част. Бяха връчени диплом, медали и призове на отличили се кулинари, а успехът на Първия „Фестивал на ореха” остави трайни спомени в участниците и желанието им да усетят тази фолклорна и кулинарна фиеста за втори път. С не по-малък успех се състоя Празничния концерт, посветен на 140 години от основаването на Читалище „Христо Козлев”, с участието на наши самодейци и гости от НЧ „Напредък-1869” гр.Горна Оряховица. И накрая: Не може една Коледа без коледна празнична програма, осъществена с деца от ОУ в гр.Долна Оряховица.**

 **В библиотеката бяха проведени десетки срещи с ученици от ОУ „Св.св.Кирил и Методий” и ДГ „Детска радост” в града ни, по повод годишнини на бележити българи и събития, чрез четене на техни произведения и мултимедийни презентации.**

 **Не само в културните инициативи бележим успехи, постигаме добри резултати и по отношение на бита и ремонтната дейност в сградата.**

**През 2023 година, със собствени средства в размер на 896 лв. бе извършен ремонт на южна външна врата в югозападната част на сградата, който включва подмяна на дървена дограма с ПВЦ, измазване и боядисване. Във всички помещения се поддържа много добра хигиенна атмосфера от секретаря и библиотекаря в читалището. Обновяването и отстраняването на битовите проблеми ще продължи и през настоящата година, съобразено с новия бюджет, за да изглежда читалището ни уютно, с добри условия за работа на художествените групи и техните ръководители.**

 **На по-горе споменатите състави, пожелаваме 2024 година да бъде здрава, динамична, без ограничения за работа, изпълнена с много участия на наши и чужди сцени. Всеки, приютил се в нашето читалище, нека твори с ентусиазъм, нека се развива успешно и да не угасва тръпката към художественото творчество. Пожелаваме си да посрещаме нови творци и новатори в културното поприще, да възпитаваме подрастващите на високи морални ценности, да спомагаме за тяхното образование и инициативност.**

 **ИЗГОТВИЛ**

 **СЕКРЕТАР:**

 **/ Й.Тихчева /**

**ОТЧЕТ НА Библиотека**

 **при НЧ „Христо Козлев-1883”**

 **Долна Оряховица**

**за периода от 01.01.2023г. до 31.12.2023г.**

През 2023 г. основната цел на библиотеката при НЧ „Христо Козлев-1883” гр. Долна Оряховица беше да осъществява разнообразна библиотечна дейност, да насърчава четенето със специално внимание към децата, с цел зараждане на интерес към книгата в най-ранна детска възраст. И през тази година библиотеката продължи да дава достъп до четене и информираност на потребителите си – ученици, учители, работници, служители, пенсионери и др. Постоянното обновяване и обогатяване на библиотечния фонд също беше една от целите ни - комплектуване на библиотечния фонд за качествено обслужване на читателите.

 Организиране на културно масова дейност с различни групи - литературни четения, съвместно с училище и детска градина по определени поводи и годишнини, с активното участие на учители и ученици за създаване на траен интерес у децата да четат.

За изминалата 2023г. читателите са 351 бр., от които 44 бр. са ново регистрирани. От общия брой потребители 151 бр. са деца до 14 години.

 Посещенията в библиотеката през миналата година са 10788 бр. , от тях за дома са 6904 бр. а в читалня /справки и офис услуги/ – 3884 бр. Заетите библиотечни документи са 19424 библиотечни единици.

Възможност за обогатяване фонда на библиотеката е участие в проект по Програма „Българските библиотеки – съвременни центрове за четене и информираност“ на Министерство на културата. През 2023 година библиотеката за поредна година спечели проект по тази програма в размер на 1197.67 лв. Бяха закупени 93 тома книги от различни отдели на знанието и художествената литература и така част от търсенията на читателите бяха задоволени. Общият брой инвентирани книги през 2023 г. са 204 тома, закупени от бюджета - 14 тома на стойност 232.80 лева, получени от дарения - 97 тома на стойност 1445.00 лева. Направена е частична инвентаризация, по причина физически изхабени и остарели по съдържание, отчислени 361 бр. библиотечни единици на стойност 393.81 лв.

 Фондът на читалищната библиотека в края на 2023 г. наброява 19 480 тома книги и други издания на стойност 23 446.37 лева. Финансирането на библиотеката е от държавна субсидия и дарители.

Дарители на библиотеката за 2023г. са: Регионална библиотека „П. Р. Славейков” - Велико Търново, Община Горна Оряховица, Иван Цонков, Ярослав Матоуш, Мария Коева, Мария Калчева, Борислав Ганчев, Мария Мъглова, Николай Рашков и книжарница "Хеликон" В. Търново.

Поредна година, във фоайето пред библиотеката се намира импровизирана книжарница за антикварни книги и с набраните средства от тях, закупуваме нова литература.

 През 2023 година продължаваме една своя инициатива „Вземи, прочети, върни” в Къщичката за книги , която се намира на площад „България” в

гр. Долна Оряховица. Библиотеката я подържа с книги.

От 2013г. библиотеката при НЧ „Христо Козлев-1883” е част от „Глобални библиотеки – България”. Техниката по програмата е в наша помощ. Оборудвани сме с 3 компютърни конфигурации, мултимедия и мултифункционално копирно устройство. Щастливи сме, че библиотеката може да извършва технически услуги и да обслужва качествено и пълноценно своите ползватели. През 2023г. продължихме да провеждаме индивидуални обучения за компютърна грамотност . През изминалата година библиотеката получи като дарение цветно мултифункционално устройство от г-н Николай Рашков.

През месец април в гр. Велико Търново се проведе Ден на отворените врати - „Еразъм, учение през целия живот”. Иновативни модели в дигитализацията на културното историческо наследство – семинар организиран от библиотека „П. Р. Славейков” . Втория учебен семинар на който библиотеката взе участие се проведе през месец юни 2023г. Темата на семинара бе: „Приоритети в дигитализацията на книги, документи, снимки и съвременни подходи за популяризиране на дигиталните материали” – домакин отново библиотека „П. Р. Славейков” гр. В. Търново.

Библиотеката при читалището извършва литературни четения и чествания, свързани с писатели и народни будители, благодарение на добрата работа с училището и детската градина в нашия град. Ние сме постоянен домакин на учители и ученици, които участват в различни проекти, реализирани в училището и детската градина.

Културни библиотечни събития за 2023г., които осъществихме :

1. На 18-ти февруари, „Поклон пред теб , Апостоле” – мултимедийна

 презентация за живота и делото на Васил Левски с ученици от 1-ви до

 4-ти клас от ОУ „Св. св. Кирил и Методий” и поднасяне на цветя пред

 паметната плоча на Апостола.

1.„Моите нови приятели – буквите”. Посещение на ученици от

 първи клас в библиотеката. Забавни игри с букви и четене на

 приказки.

1. „Приказка любима” – среща с деца от ДГ „Детска радост” гр. Долна Оряховица. Четене на приказка и анализ.
2. „Патиланско царство” – как героите оживяват под перото на Ран Басилек – четене на откъси от книгата с ученици от втори клас.
3. „Любими герои от любими приказки” – среща с ученици от трети клас от ОУ. Четене на приказки. Игра на „Познай героя”.
4. „Вълшебния свят на книгата” – беседа с ученици от V клас при ОУ гр. Д. Оряховица за ползата от четенето и представяне на рисунки, изобразяващи герои от любими приказки.
5. „Думите цъфтят през всички сезони”. Представяне на книгата пред обществеността от авторите: Явор Перфанов и Миглена Хаджипенчева.
6. Пътят на книгата до библиотеката – среща разговор с ученици от пети клас за създаването и разпространението на книгите.
7. „Творбите за деца през погледа на Асен Разцветников- Посещение на ученици от ОУ в библиотеката по повод годишнина от рождението на писателя.
8. „Приказно и любопитно” – забавни игри и четене на произведения на Асен Босев с ученици, 110 години от рождението му.
9. От 20-ти ноември до 15-ти декември се проведе Коледна томбола в библиотеката с настоящи и новорегистрирани читатели, заели книги през този период.
10. Официално теглене на печелившите в Коледната томбола. Гости на събитието бяха Дядо Коледа, спонсори на томболата и кмета на гр. Долна Оряховица.

 През изминалата година подредихме изложби от книги, рисунки и материали по повод честване на годишнини на много български и чужди автори.Такива бяха изложбите: **160 г.** от рождението на  **Алеко Константинов** (1863г.), български писател и фейлетонист; **145 г.** от рождението на  **Пейо Яворов**(1878г.), поет и драматург; **100г.** от рождението на  **Ивайло Петров** (1923г.), български писател балетрист; **240 г.** от рождението на  **Стендал** (1783г.), френски писател; **195 г.** от рождението на  **Жул Верн** (1828г.), френски писател на приключенски романи; **150 г.** от обесването на  **Васил Левски** (1873г.), национален герой; **205 г.** от рождението на  **Майн Рид** (1818г.), британско – американски писател; **130 г.** от рождението на  **Елисавета Багряна** (1893г.), българска поетеса; **90 г.** от рождението на **Дончо Цончев** (1933г.), български писател; **135 г.** от рождението на  **Дора Габе** (1888г.), българска поетеса; **125 г.** от рождението на  **Димитър Талев** (1898), български писател; **125 г.**  от рождението на  **Христо Смирненски** 1898), български поет, сатирик; **90 г.** от рождението на  **Евтим Евтимов** (1933), български поет; **110г.** от рождението на  **Асен Босев** (1913г.), български поет и преводач; **190 г.**  от рождението на  **Добри Войников** (1833), възрожденски учител и писател;

Нека планираме и творим събития и проекти, които отново ще направят библиотеките най-желаното място! Служителите на библиотеката и читалището ще вложат всичките си усилия да оправдаят доверието на своите читателите през 2024г.

 Изготвил:

 Библиотекар: ……………………..

 /Р. Величкова/

**ф и н а н с о в о т ч е т**

**На проверителната комисия при НЧ “ Христо Козлев-1883”**

**гр. Долна Оряховица за извършената проверка на**

**получените и изразходени средства за периода**

**от 01 януари 2023 г. до 31 декември 2023 г.**

 **Днес 01 февруари 2024 г. в НЧ “Христо Козлев-1883” гр. Долна Оряховица, проверителна комисия в състав:**

 **Атанас Илиев Минков - председател**

 **Андриян Красимиров Хаджипетков и Димитър Георгиев Мирчев - членове, след като прегледаха приходните и разходните документи, констатираха следното:**

 **Към 31 декември 2023 г. по касова книга наличността е 540,31 лв.**

**и в банката 75,00 лв. резервно салдо.**

 **При проверката на приходно - разходните документи се установи , че всички са заведени в касовата книга.**

 **През ревизирания период в прихода на читалището са постъпили общо 72 601,22 лв. от следните източници :**

|  |  |  |
| --- | --- | --- |
|  **- салдо на 01 януари 2023 г.** |  |  **0,00 лв.** |
|  **- държавна субсидия** |  |  **60 162,55 лв.** |
|  **- общинска субсидия** |  |  **1 640,00 лв.** |
|  **- наем от недвижимо имущество** |  | **150,00 лв.** |
|  **- наем аренда** |  |  **2 850,00 лв.** |
|  **- министерство на културата** |  |  **1 197,67 лв.** |
|  **- спонсорство**  |  |  **4 782,00 лв.** |
|  **- членски внос** **- глобални библиотеки** **- други** |  |  **450,00 лв.** **0,00 лв.** **1 369,00 лв.** |
|  |  |  **Всичко: 72 601,22 лв.** |

 **За същия период са направени следните разходи на обща стойност**

 **72 060,91 лв., остатък в банката 75,00 лв./резервно салдо/ и остатък по**

 **касова книга - 540,31 лв.**

|  |  |  |
| --- | --- | --- |
|  **- трудови възнаграждения** |  |  **25 341,36 лв.** |
|  **- осигуровки** |  |  **5 689,23 лв.** |
|  **- граждански договори** |  |  **7 522,50 лв.** |
|  **- закупени книги**  |  |  **231,49 лв.** |
|  **- материали** |  |  **366,55 лв.** |
|  **- ел.енергия, В и К, дърва за огрев** |  |  **3 914,06 лв.** |
|  **- външни услуги**  |  |  **14 406,23 лв.** |
|  **- текущ ремонт** |  |  **895,65 лв.** |
|  **- командировки** |  |  **0,00 лв.** |
|  **- министерство на културата** |  |  **1 197,67 лв.** |
|  **- културен календар** |  |  **1 640,00 лв.** |
|  **- други** |  |  **10 856,17 лв.** |
|  |  |  **Всичко: 72 060,91 лв.** |
|  |  |  |
|  |  |  |

 **Председател ПК:**

 **Членове: 1.**

 **2.**